ผู้โดยสารระทึก ไรอันแอร์ ความดันห้องโดยสารวูบ เจ็บส่งรพ.กว่า30
(ภาพประกอบ),ผู้โดยสารเกือบ 200 คน บนเครื่องบินไรอันแอร์สุดระทึก ห้องโดยสารสูญเสียความดัน จนกัปตันต้องนำเครื่องบินลงจอดฉุกเฉินที่เยอรมนี มีผู้ถูกนำตัวส่งโรงพยาบาล 33 คน บางคนถึงกับเลือดออกช่องหู,เมื่อ 14 ก.ค.61 สำนักข่าวรอยเตอร์ รายงานเกิดเหตุระทึกบนเครื่องบินโดยสารของสายการบินไรอันแอร์ (Ryanair) เที่ยวบิน FR7312 จากกรุงดับบลิน เมืองหลวงไอร์แลนด์ ไปยังเมืองซาดาร์ ในประเทศโครเอเชีย เมื่อห้องโดยสารเกิดสูญเสียความดัน จนทำให้กัปตันต้องรีบนำเครื่องบินลงจอดฉุกเฉิน ที่นครแฟรงก์เฟิร์ต ของเยอรมนี เมื่อวันศุกร์ที่ 13 ก.ค.ที่ผ่านมา เป็นเหตุให้มีผู้โดยสาร 33 คน ถูกนำตัวส่งโรงพยาบาล และบางคนมีเลือดออกในช่องหู,สายการบินไรอันแอร์ ได้ออกแถลงการณ์ว่า หลังจากภายในห้องโดยสารของเครื่องบินไรอันแอร์ เที่ยวบิน FR7312 ได้สูญเสียความดันนั้น หน้ากากออกซิเจนที่อยู่เหนือศีรษะผู้โดยสารได้ตกลงมาเนื่องจากความดันในห้องโดยสารเกิดการเปลี่ยนแปลง,ขณะที่ รอยเตอร์ รายงานอ้าง เว็บไซต์ flightradar 24 ว่าขณะที่เครื่องบินไรอันแอร์ เที่ยวบิน FR7312 สูญเสียความดันในห้องโดยสารนั้น ระดับเพดานบินของเครื่องบินได้ตกฮวบจากระดับ 37,000 ฟุต มาอยู่ที่ระดับ 10,000 ฟุต เป็นระยะเวลาประมาณ 7 นาที โดยโฆษกของสำนักงานตำรวจเยอรมนีระบุว่า ผู้โดยสาร 33 คนจากจำนวน 189 คน ได้ถูกนำตัวส่งโรงพยาบาลและบางคนมีเลือดออกในช่องหู ซึ่งทำให้จะต้องได้รับการพยาบาลต่อไป.
ผู้โดยสารเกือบ 200 คน บนเครื่องบินไรอันแอร์สุดระทึก ห้องโดยสารสูญเสียความดัน จนกัปตันต้องนำเครื่องบินลงจอดฉุกเฉินที่เยอรมนี มีผู้ถูกนำตัวส่งโรงพยาบาล 33 คน บางคนถึงกับเลือดออกช่องหู
ห้องโดยสารสูญเสียความดัน,ความดันในห้องโดยสาร,ไรอันแอร์,ลงจอดฉุกเฉิน,ความดันห้องโดยสารวูบ